

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-16

Ivanić-Grad, 23. ožujka 2022.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o imenovanju ravnateljice javne ustanove**

**Muzej Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21), Gradonačelnik Grada Ivanić-Grada utvrdio je prijedlog

**O D L U K E**

**o imenovanju ravnateljice javne ustanove Muzej Ivanić-Grada**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 38. stavak 2. i članka 40. Zakona o ustanovama (Narodne novine, broj 76/93, 29/97, 47/99, 35/08 i 127/19), članka 26. stavak 5. Zakona o muzejima (Narodne novine, broj 61/18 i 98/19) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_\_\_\_\_ 2022. godine donijelo je sljedeću

**O D L U K U**

**o imenovanju ravnateljice javne ustanove Muzej Ivanić-Grada**

Članak 1.

Rosana Škrgulja, dipl. povjesničarka i arheologinja, imenuje se ravnateljicom javne ustanove Muzej Ivanić-Grada.

Članak 2.

Ravnateljica se imenuje na mandat od četiri (4) godine koji teče od 1. svibnja 2022. godine i može biti ponovno imenovana.

Članak 3.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o imenovanju ravnateljice javne ustanove Muzej Ivanić-Grada |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 38. stavak 2. i članka 40. Zakona o ustanovama (Narodne novine, broj 76/93, 29/97, 47/99, 35/08 i 127/19), članka 26. stavak 5. Zakona o muzejima (Narodne novine, broj 61/18 i 98/19) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 38. stavak 2. i članka 40. Zakona o ustanovama (Narodne novine, broj 76/93, 29/97, 47/99, 35/08 i 127/19) i članka 26. stavak 5. Zakona o muzejima (Narodne novine, broj 61/18 i 98/19).

Odredbom članka 38. stavak 2. Zakona o ustanovama (Narodne novine, broj 76/93, 29/97, 47/99, 35/08 i 127/19), dalje u tekstu: Zakon o ustanovama, propisano je kako se zakonom može odrediti da ravnatelja javne ustanove imenuje predstavničko tijelo jedinice lokalne i područne (regionalne) samouprave.

Odredbom članka 26. stavak 5. Zakona o muzejima (Narodne novine, broj 61/18 i 98/19), dalje u tekstu: Zakon o muzejima, propisano je kako ravnatelja javnoga muzeja u kojemu je zaposleno do pet zaposlenika, kojemu je osnivač jedinica lokalne i područne (regionalne) samouprave, imenuje osnivač.

Nadalje, odredbom članka 40. Zakona o ustanovama propisano je kako se ravnatelj ustanove kojoj je osnivač jedinica lokalne i područne (regionalne) samouprave imenuje na temelju javnog natječaja.

Slijedom navedenih zakonskih odredbi, a s obzirom na to da je osnivač javne ustanove Muzej Ivanić-Grada Grad Ivanić-Grad, Gradsko vijeće Grada Ivanić-Grada je na svojoj 6. sjednici održanoj dana 25. siječnja 2022. godine donijelo Odluku o raspisivanju javnog natječaja za imenovanje ravnatelja javne ustanove Muzej Ivanić-Grada.

Javni natječaj za imenovanje ravnatelja javne ustanove Muzej Ivanić-Grada, objavljen u Narodnim novinama broj 21/2022 od 18. veljače 2022. godine, mrežnim stranicama Muzeja Ivanić-Grada i mrežnim stranicama Grada Ivanić-Grada, s rokom za prijavu na natječaj u trajanju od 15 (petnaest) dana od dana objave natječaja u Narodnim novinama, je istekao dana 07. ožujka 2022. godine u 24:00 sata.

Predmetnim natječajem su kao posebni uvjeti za imenovanje ravnatelja javne ustanove Muzej Ivanić-Grada, propisani sljedeći uvjeti:

* završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij,
* najmanje pet godina rada u muzeju ili najmanje deset godina rada u kulturi, znanosti ili obrazovanju,
* stručne, radne i organizacijske sposobnosti.

Ravnatelj javne ustanove Muzej Ivanić-Grada imenuje se na temelju predloženoga četverogodišnjeg programa, na vrijeme od 4 (četiri) godine.

Uz prijavu na natječaj kandidati su bili dužni priložiti sljedeće dokaze:

* životopis s opisom dosadašnjega rada,
* prijedlog četverogodišnjega programa rada,
* dokaz o stručnoj spremi – diploma,
* dokaz o radnom iskustvu u muzeju ili o radu u kulturi, znanosti ili obrazovanju,
* dokaz o hrvatskom državljanstvu – domovnica ili osobna iskaznica,
* uvjerenje o nekažnjavanju – ne starije od 6 (šest) mjeseci.

Povjerenstvo za provedbu javnog natječaja za imenovanje ravnatelja javne ustanove Muzej Ivanić-Grada je na svojoj 1. sjednici održanoj dana 14. ožujka 2022. godine pristupilo otvaranju prijava na natječaj te je utvrdilo kako su zaprimljene 2 (dvije) sljedeće prijave:



Povjerenstvo je utvrdilo kako su obje zaprimljene prijave pravodobne i potpune, međutim kandidat pod rednim brojem 1. DARIO VUGER ne zadovoljava uvjet radnog iskustva od najmanje pet godina rada u muzeju ili najmanje deset godina rada u kulturi, znanosti ili obrazovanju, stoga se njegova prijava nije dalje razmatrala.

Po pregledu zaprimljenih prijava, Povjerenstvo je utvrdilo kako kandidat pod rednim brojem 2. ROSANA ŠKRGULJA ispunjava uvjete propisane natječajem za imenovanje ravnatelja javne ustanove Muzej Ivanić-Grada.

Navedena kandidatkinja pozvana je na prethodnu provjeru stručnih, radnih i organizacijskih sposobnosti bitnih za obavljanje poslova radnog mjesta ravnatelja javne ustanove Muzeja Ivanić-Grada putem usmenog razgovora (intervjua) koji se održao dana 23. ožujka 2022. godine.

Nakon provedenog usmenog razgovora (intervjua) tijekom kojeg je kandidatkinja obrazložila prijedlog četverogodišnjeg programa rada javne ustanove Muzeja Ivanić-Grada za mandatno razdoblje od 2022. do 2026. godine, Povjerenstvo je na svojoj 2. sjednici održanoj dana 23. ožujka 2022. godine izradilo Izvješće o provedenom postupku povodom javnog natječaja za imenovanje ravnatelja javne ustanove Muzej Ivanić-Grada.

S obzirom na to da Rosana Škrgulja, diplomirana povjesničarka i arheologinja, s više od deset godina rada u muzeju ispunjava uvjete za imenovanje propisane odredbom članka 26. stavak 11. Zakona o muzejima, predlaže se Gradskom vijeću Grada Ivanić-Grada usvajanje ove Odluke.